Hér er um meðfædda þrengingu á ósæð ( aortic coarctation ) aðræða en þrengingin er oftast rétt handan við upptök vinstri art . subclavia ( 1 ) . Þetta er frekar algengur meðfæddur galli og hér á landi greinast 2 - 3 börn á ári ( 3 - 4% af meðfæddum hjartagöllum ) ( 2 ) . Sjúkdómurinn er algengari hjá körlum ( 2 : 1 ) og aðrir meðfæddir gallar á hjarta - og æðakerfi sjást oft , sérstaklega tvíblaða ósæðarloka ( 30 - 40% ) , op á milli slegla ( 32% ) og æðagúlpar í heilaæðum ( 10% ) ( 3 ) . Þrenging í ósæð veldur útstreymishindrun fyrir vinstri slegil og orsakar þannig háþrýsting í efri útlimum , þykknun á vinstri slegli og hjartastækkun . Algengustu einkenni tengj - ast háþrýstingi í efri hluta líkamans og lágþrýstingi í þeim neðri , til dæmis höfuðverkur og þreyta í ganglimum . Einnig er dæmigert að sjúklingarnir hafi skert þol . Púlsar í ganglimum og nárum eru veikir eins og kom í ljós í þessu tilfelli við frekari skoðun . Greining er oftast gerð í nýburum en hjá hluta sjúklinga uppgötvast sjúkdómurinn ekki fyrr en á unglings - eða fullorðinsaldri og þá jafnvel fyrir tilviljun ( 4 ) .